Berlingske Tidende, 1782-03-18
Barcellona, den 11te Februarii. Efter Breve fra Mahon gjorde Engelænderne om Natten fra den 3die til den 4de endnu en meget hæftig og vedholdende Jld fra Fortet, som dræbte 8 til 10 Mand for os, og saarede adskillige. Vore Batterier svarede flittig, og med saadan Lykke, at man den følgende Morgen saae en hviid Fahne op plantet i Fortet, og kort Tiid derefter nærmede sig en Officeer, til vore Linier. Oberste Carro gik ham i Møde. Efterat denne havde erfaret, at han var udsendt fra General Murray med et Brev til Hertugen af Crillon, lod Obersten ham, efter hans Forlangende, give en Hest, og ledsagede ham ligetil Hoved=Qvarteret. Gouverneuren i Fortet afskildrede den Mangel han havde paa Munition og Levnetsmidler, og at Garnisonen, som var udmattet af Arbeyde og Sygdomme, tvang ham til, at indlade sig i Underhandling med Hs. Excellence, og at han var bereed at overgive Fortet, i Følge den Capitulation, som samme tilforn havde erholdet af Hertugen af Richelien, neml. at Garnisonen skulde være frie &c. Hertugen af Crillon svarede strax, det gjorde ham ondt, at han ikke kunde tilstaae Hs. Excellence den fortrinligste Fordring: at Kongen, hans Herre, i Tilfælde af en Capitulation, staaer derpaa, at Garnisonen skal være Krigsfanger. Han kunde altsaa ikke tilstaae ham noget videre end de Æresbeviisninger, som Krigslovene og den besynderlige Agtelse, han havde for Hs. Exreellence, udkrævede. Med dette Svar vendte den Engelske Officeer igien tilbage, og Dagen gik bort med Underhandlinger. Men om Aftenen lod den Engelske Commandant sit første Project om Capitulation fare, og antog vores. Han tilbød os endnu samme Dag at overlevere Udenverkerne til Besiddelse. Endnu Klokken 11, om Aftenen, toge altsaa trende Compagnier Spanske Grenaderer Fortet Marlborough i Besiddelse. Og de tvende Bastioner i Nærheden bleve besatte af de Franske Tropper. - Den følgende Morgen, efterat Capitulationen var undertegnet, tog Hertugen af Crillon, Klokken 9, i Selskab med Generallieutenant Buch, Græven af Falkenhavn og en anden Spansk General til Fortet St. Philip. Vore Tropper vare under Gevæhr, og Besætningen marcherede i Colonner med klingende Spil &c. Armeen forbie, og strakde Gevæhr ved Enden af vor venstre Fløy General Murray og hans Stab sluttede Marchen. Efter denne noget ydmygende Ceremonie gave Officererne ved begge Armeer sig i Samtale med hinanden, og man forskaffede Garnisonen strax friske Levnetsmidler og Medikammenter. De Syge bragte man til sundere og friskere Steder, end Cassematterne ere. - Hertugen af Crillon indviterede strax derpaa General Murray og hans fornemmeste Officerer til Middags maaltid. De toge alle imod Tilbudet, undtagen een eneste, som var Commandanten en second Draper. Man har forefundet store Provisioner af salt Kiød, 3450 Centner Krud og en anseelig Mængde Kanon=Kugler, dog kun een eneste Bombe. - J Fortet forefandtes, foruden de 1200 Mand, som havde strakt Gevæhret, 700 deels syge, deels saarede 250 Artillerister, 200 Matroser, som ere blevne brugte ved Batterierne, og 75 Corser og Græker. - Det synes, som at de Skibe, der ligge i denne Havn, ere bestemte til at transportere Garnisonen, saasom der er gjort et almindeligt Beslag paa samme.